[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Alustuseks tee tiir u\u0308mber maja vo\u0303i jalutuska\u0308ik looduses ja korja paar suurt peota\u0308it va\u0308rsket rohekraami. Karulauk on superhea so\u0303ira sees \u2013 et mul teda selle postituse kangelase tegemise ajal ka\u0308epa\u0308rast polnud, haarasin asenduseks peenralt mo\u0303ned ku\u0308u\u0308slaugupealsed. Kui pole ei neid ega karulauku, purusta so\u0303iramassi sisse maitsestamise ajal u\u0308ks-kaks ku\u0308u\u0308nt ku\u0308u\u0308slauku, sest ku\u0308u\u0308slaugune nu\u0308anss toob roheliste taimede maitse ha\u0308sti esile.\nNiisiis, seekordse so\u0303ira sisse la\u0308ksid mul ku\u0308u\u0308slaugupealsed, no\u0303gesed, naat, hapuoblikad, naat ja mo\u0303ned ha\u0308sti noored vo\u0303ilillelehed."}, {"text_idx": "#000005", "text": "paar peota\u0308it kevadrohelist: no\u0303geseid, naati, hapuoblikaid, vo\u0303ilillelehti, karulauku jms"}, {"text_idx": "#000006", "text": "Kuumuta piim keemiseni ja pudenda sinna sisse kohupiim. Hoia kuumana, aga a\u0308ra keeda, kuni potti tekib piima asemele valkjaskollane la\u0308bipaistev vedelik, mis on vadak. Segada pole samal ajal tarvis, aga kui va\u0308ga tahad, vo\u0303ib o\u0303rnalt segu liigutada.\nMa tean, ja\u0308rgmine pilt ei na\u0308e kuigi apetiitne va\u0308lja, aga vadaku eraldamine ka\u0308ib so\u0303irateo juurde ja enam-va\u0308hem selline peaks poti sisu umbes 5 minuti pa\u0308rast va\u0308lja na\u0308gema:"}, {"text_idx": "#000007", "text": "Nu\u0308u\u0308d vala segu marliga vooderdatud so\u0303elale ja lase seal no\u0303rguda 15 min. So\u0303elale ja\u0308a\u0308b kohupiim ja taga kausis on na\u0308ha va\u0308lja no\u0303rgunud helekollast vadakut. Vadak on va\u0308a\u0308rt asi, seda saab edukalt kasutada pannkoogitaina vedelikuna vo\u0303i ku\u0308psetades, pa\u0308rmitainas na\u0308iteks."}, {"text_idx": "#000008", "text": "Sel ajal, kui kohupiim so\u0303elal no\u0303rgub, kuumuta kastrulis vesi keema ja kupata selles 1 minut no\u0303gese- ja naadilehti. Vala vesi a\u0308ra."}, {"text_idx": "#000009", "text": "Haki kupatatud no\u0303gese- ja naadilehed koos u\u0308leja\u0308a\u0308nud va\u0308rske rohekraamiga peeneks."}, {"text_idx": "#000010", "text": "Kui kohupiim a\u0308ra no\u0303rgunud ja roheline lisand ette valmistatud, saab so\u0303irateoga edasi minna. Sulata potipo\u0303hjas vo\u0303i ja lisa no\u0303rgunud kohupiim. Sega hoolikalt, kuni moodustub u\u0308htlane mass. Nu\u0308u\u0308d lisa lahtiklopitud munad ja sool. Pidevalt segades kuumuta (kuid taas- a\u0308ra keeda!) umbes 5 minutit. Sega hulka hakitud kevadroheline.\nKasta kauss vo\u0303i su\u0308gavam supitaldrik ku\u0308lma veega ma\u0308rjaks, kata marliga (marli ei ole kohustuslik, aga ja\u0308tab so\u0303irale armsa \u201cmarlise\u201d mustri ja tema abil on so\u0303ira mugav kausist pa\u0308rast va\u0308lja to\u0303sta) ja suru kohupiimamass sinna sisse."}, {"text_idx": "#000011", "text": "Kata so\u0303ir pealt marlia\u0308a\u0308rtega, kui marlit kasutad. Sellele aseta veel mingi raskus \u2013 na\u0308iteks va\u0308ike taldrik, millel omakorda kivi vo\u0303i mingi hoidisepurk. Raskus vajutab so\u0303iramassi kokku ja juust ja\u0308a\u0308b tihedam."}, {"text_idx": "#000012", "text": "Kui so\u0303ir hangunud, to\u0303sta ta kausist va\u0308lja ja lo\u0303ika viiludeks vo\u0303i sektoriteks vo\u0303i kuidas iganes tuju on. So\u0303ir on superhea rukkileival, aga teda vo\u0303ib pudistada vo\u0303i viiludena to\u0303sta ka va\u0308rskele salatile vo\u0303i su\u0308u\u0308a ta\u0308itsa niisama."}, {"text_idx": "#000019", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nMatcha ja laimi keeksKonjakiho\u0303nguline s\u030cokolaadi-ploomikookKartuli-pilvikusalat\nMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinidMari-Liis Ilover, Tomatine la\u0308a\u0308tsesupp kookospiimagaMari-Liis Ilover, Eriti ho\u0303rk kalasupp, toorjuustuga"}, {"text_idx": "#000021", "text": "Kinoa, u\u0308rtide ja kitsejuustuga ta\u0308idetud paprika"}]